
Raseinių kūno kultūros ir sporto centro  
direktoriaus 2023 m. rugsėjo    d. 
įsakymu Nr. SC1-V- 
   

RASEINIŲ KŪNO KULTŪROS IR SPORTO CENTRO
2023–2024 M. M.
SPORTINIO UGDYMO IR RENGIMO PLANAS
[bookmark: _GoBack]
I SKYRIUS
 BENDROSIOS NUOSTATOS  

        1. Raseinių kūno kultūros ir sporto centro (toliau – Centras) 2023–2024 mokslo metų sportinio ugdymo ir rengimo planas (toliau – Planas) reglamentuoja formalųjį švietimą papildančio ugdymo ir sportinio rengimo badmintono, futbolo, krepšinio, kulkinio šaudymo, laisvųjų imtynių, lengvosios atletikos, tinklinio (paplūdimio tinklinio), aerobinės gimnastikos ir stalo teniso programų (toliau – Programos) įgyvendinimą Centre.
        2. Plano tikslas – nustatyti bendruosius Programų vykdymo reikalavimus Centro ugdymo turiniui formuoti, ugdymo procesui organizuoti ir asmenų sportinių pasiekimų vertinimui, nurodant sportinio ugdymo ir rengimo trukmę, apimtis ir kitus sportinio ugdymo ir rengimo ypatumus, sudarant galimybes kiekvienam asmeniui siekti asmeninės pažangos ir įgyti mokymuisi visą gyvenimą būtinų bendrųjų ir dalykinių kompetencijų.
        3. Plano uždaviniai:
        3.1. pateikti ugdymo gaires Centro ugdymo ir rengimo turiniui kurti ir jo įgyvendinimą užtikrinančiam Centro sportinio ugdymo ir rengimo planui parengti;
        3.2. nustatyti savaitinių valandų skaičių, skirtą Programoms įgyvendinti.
        4. Centro sportinio ugdymo ir rengimo turinys įgyvendinamas vadovaujantis Lietuvos Respublikos sporto įstatymu (2022 m. sausio 18 d. Nr. XIV-908), Lietuvos Respublikos švietimo įstatymu (2011 m. kovo 17 d. Nr. XI-1281), Neformaliojo vaikų švietimo koncepcija, Lietuvos Respublikos sveikatos apsaugos ministro 2018 m. birželio 15 d. įsakymu Nr. V-696 patvirtinta naujos redakcijos Lietuvos Respublikos higienos norma HN 20:2018 „Neformaliojo vaikų švietimo programų vykdymo bendrieji sveikatos saugos reikalavimai“, sportinio ugdymo organizavimo rekomendacijomis (toliau - Rekomendacijos), kurios patvirtintos Lietuvos Respublikos švietimo, mokslo ir sporto ministro 2019 m. rugsėjo 4 d. įsakymu Nr. V-976 ,,Dėl sportinio ugdymo organizavimo rekomendacijų tvirtinimo“, bei vadovaujantis Raseinių kūno kultūros ir sporto centro nuostatais, patvirtintais Raseinių rajono savivaldybės tarybos 2021 m. spalio 28 d. sprendimu Nr.TS-263 ,,Dėl  Raseinių kūno kultūros ir sporto centro nuostatų patvirtinimo“, Raseinių kūno kultūros ir sporto centro 2022-2024 metų strateginiu planu.
       5. Planą rengė darbo grupė, sudaryta Raseinių kūno kultūros ir sporto centro direktoriaus 2023 m. birželio 20 d. įsakymu Nr. SC1-V-165 ,,Dėl darbo grupės sudarymo 2023-2024 m. m. sportinio ugdymo ir rengimo planui parengti“. 
       6. Plane vartojamos sąvokos:
       6.1. Formalųjį švietimą papildančio sportinio ugdymo programa ir (ar) sportinio ugdymo ir (ar) rengimo programa – atskirų sporto šakų ir (arba) sporto šakų disciplinų programa, kuria siekiama suteikti ir sistemingai gilinti asmens pasirinktos sporto šakos žinias, ugdyti gebėjimus ir formuoti įgūdžius, plėtoti sporto ir bendrąsias kompetencijas, siekti aukšto sportinio meistriškumo pradinio rengimo, meistriškumo ugdymo, meistriškumo tobulinimo, aukšto meistriškumo etapais.
       6.2. Meistriškumo pakopa – asmens sportinio meistriškumo lygį pagal sporto varžybose užimtą vietą arba pasiektą rezultatą apibrėžiančių rodiklių grupė.
       6.3. Sportinio ugdymo ir (ar) rengimo planas – sporto, švietimo įstaigos ar organizacijos vykdomų sportinio ugdymo programų įgyvendinimo aprašas.
       6.4.  Sporto šakos disciplina - atitinkamos tarptautinės sporto (šakos) federacijos išskirta sporto šakos dalis, kuri apima vieną arba keletą tos sporto šakos rungčių. 
       6.5. Treniruotė – specializuotas pedagoginis procesas, ilgalaikis sistemingas sportininko fizinių ir psichinių ypatybių tobulinimas geriems pasirinktos sporto šakos rezultatams pasiekti.
       7. Kitos Plane vartojamos sąvokos atitinka Lietuvos Respublikos švietimo įstatyme ir Lietuvos Respublikos sporto įstatyme vartojamas sąvokas.
       8. Centre įgyvendinamoms ugdymo programoms vykdyti rengiamas Centro sportinio ugdymo ir rengimo planas vieneriems mokslo metams. Centro ugdymo ir rengimo plane, atsižvelgiant į Centro kontekstą, pateikiami Centro ugdymo turinio įgyvendinimo sprendimai. 



II SKYRIUS
 2022-2023 MOKSLO METŲ RASEINIŲ KŪNO KULTŪROS IR SPORTO CENTRO 
SPORTINIO UGDYMO IR RENGIMO PLANO ANALIZĖ

        9. Centrą 2022-2023 mokslo metais lankė 564 asmenys. Treniruotės vyko septynių sporto šakų sekcijose: krepšinio, lengvosios atletikos, laisvųjų imtynių, tinklinio, futbolo, kulkinio šaudymo ir badmintono. Su jais dirbo 19 trenerių, iš jų: 3 – III kvalifikacinės kategorijos treneriai, 7 – II kvalifikacinės kategorijos treneriai, 1 – I kvalifikacinės kategorijos treneris ir 8 treneriai be kategorijos. 
       10. Buvo suformuotos 36 mokymo grupės, iš jų: 15 pradinio rengimo grupių, 11 meistriškumo ugdymo grupių, 6 meistriškumo tobulinimo grupės ir 4 aukšto meistriškumo grupės. Centrą lankė asmenys iš devynių Raseinių rajono bendrojo ugdymo mokyklų ir VšĮ Raseinių technologijos ir verslo mokyklos, iš Kelmės, Jurbarko ir Kauno bendrojo ugdymo mokyklų, iš Raseinių lopšelių darželių ,,Saulutė“ ir ,,Liepaitė“, iš Lietuvos sporto universiteto, Kauno technikos profesinio mokymo centro, Kauno technologijos universiteto, Klaipėdos kolegijos, Kauno kolegijos, Vilniaus universiteto, Lietuvos sveikatos mokslų universiteto. 2022-2023 mokslo metais Raseinių kūno kultūros ir sporto centrą baigė 42 asmenys.  
       11. 2022-2023 mokslo metais Centro sportininkai pagal galimybes dalyvavo įvairių sporto šakų varžybose ir pasiekė gerų rezultatų, atstovavo Lietuvos rinktinėms: 8 – jaunių, 8 – jaunimo, 6 suaugusiųjų, 2 – Olimpinės rinktinės kandidatai. 

III SKYRIUS
 TIKSLAS IR UŽDAVINIAI

       12. Centro tikslas – sudaryti sąlygas asmenų saviraiškai per sportą, užtikrinti sportininkų rengimą ir atstovavimą Raseinių rajonui respublikiniuose ir Lietuvos Respublikai tarptautiniuose renginiuose. Skatinti rajono gyventojus nuolat sportuoti, kad jie būtų sveiki ir darbingi, kultūringai ilsėtųsi. 
       13.  Centro uždaviniai: 
       13.1. užtikrinti sveiką ir saugią ugdymo(si) aplinką; 
       13.2. palaikyti pastovų Centre sportuojančių asmenų, sportinio ugdymo ir rengimo grupių skaičių; 
       13.3. organizuoti Centro sportininkų dalyvavimą rajono, respublikos ir tarptautinėse varžybose;
       13.4. ugdyti ir rengti sportininkus Centro, rajono, Lietuvos Respublikos rinktinėms ir rajoną reprezentuojantiems klubams;
       13.5. organizuoti ir vykdyti sporto ir sveikatingumo renginius sportininkams, rajono gyventojams.
       14. Centro tikslų ir uždavinių įgyvendinimas vertinamas pagal:
       14.1. Centro sporto salių ir pagalbinių patalpų, stadiono priežiūra, atnaujinimas ir t. t.;
       14.2. Centro sportinio ugdymo ir rengimo grupių, ir sportuojančiųjų asmenų skaičių;
       14.3. Centro sportininkų iškovotas prizines vietas Lietuvos Respublikos sporto žaidynėse, čempionatuose, Lietuvos taurės varžybose, tarptautinėse varžybose;
       14.4. trenerių skaičių, gavusių premijas už sportinius laimėjimus;
       14.5. Centro sportininkų skaičių įvairaus amžiaus Lietuvos rinktinėse; 
       14.6. sportinių renginių skaičių ir juose dalyvaujančių Raseinių rajono asmenų skaičių.
       15. Sportinio ugdymo ir rengimo tikslas – atsižvelgiant į sporto šakos ypatumus, asmenų amžių sistemiškai plėsti asmens pasirinktos sporto šakos ugdymo srities žinias, stiprinti gebėjimus ir įgūdžius bei suteikti sportuojančiajam bendrųjų ir dalykinių kompetencijų, ieškoti talentingų sportininkų, sporto, mokslo ir medicinos specialistų parengtomis bei praktikoje patvirtintomis priemonėmis rengti sportininkus, galinčius deramai atstovauti Savivaldybei ir Lietuvai.
       16. Sportinio ugdymo ir rengimo uždaviniai:
       16.1. numatyti gaires sporto šakų ugdymo ir rengimo procesui įgyvendinti, pritaikyti pagal asmenų ugdymosi poreikius;
       16.2. nustatyti savaitinių valandų skaičių, skirtą Programoms įgyvendinti, sportininkų pasiekimų vertinimą, numatyti sportinio ugdymo trukmę ir apimtį; 
       16.3. ugdyti sportininkus atstovauti Centro, Raseinių, Lietuvos rinktinėms.
       17. Sportinio ugdymo ir rengimo tikslų ir uždavinių įgyvendinimo vertinimo kriterijai:
       17.1. suformuotos sportinio ugdymo grupės Programoms įgyvendinti;
       17.2. asmenų skaičius Centre veikiančiose sporto šakų: badmintono, futbolo, krepšinio, kulkinio šaudymo, laisvųjų imtynių, lengvosios atletikos, tinklinio (paplūdimio tinklinio), aerobinės gimnastikos ir stalo teniso sporto grupėse;
       17.3. ugdymo programų etapuose – pradinio rengimo, meistriškumo ugdymo, meistriškumo tobulinimo, aukšto meistriškumo – sudarytos optimalios sąlygos (treniruočių tvarkaraštis, vieta, inventorius, dalyvavimas varžybose) skirtingų poreikių asmenų saviraiškai;
       17.4. Centro sportininkų pasiekti rezultatai, kandidatų į Lietuvos rinktines skaičius.

IV SKYRIUS
 SPORTINIO UGDYMO IR RENGIMO PROCESO ORGANIZAVIMAS

       18. Centro sportinis ugdymas ir rengimas organizuojamas vadovaujantis:
       18.1. Centro nuostatais;
       18.2. Lietuvos Respublikos švietimo, mokslo ir sporto ministro patvirtintomis rekomendacijomis;
       18.3. Centro ugdymo ir rengimo planu;
       18.4. grupiniais arba individualiais ugdymo ir rengimo planais;
       18.5. sporto varžybų kalendoriumi;
       18.6. treniruočių planavimo ir apskaitos elektroniniu dienynu;
       18.7. kitais normatyviniais dokumentais.
       19. Mokslo metai prasideda 2023 m. rugsėjo 1 d. ir baigiasi 2024 m. rugpjūčio 31 d. Badmintono, krepšinio, kulkinio šaudymo, laisvųjų imtynių, lengvosios atletikos, tinklinio, aerobinės gimnastikos ir stalo teniso sporto šakoms sportinio ugdymo ir rengimo procesas prasideda 2023 m. rugsėjo 1 d. ir baigiasi 2023 m. birželio 30 d. Futbolo sporto šakos sportinio ugdymo ir rengimo procesas bus vykdomas pagal grafiką:
	Sporto šaka
	Sportinio ugdymo ir rengimo procesas
	Sportininkų atostogos

	Futbolas
	2023 m. rugsėjo 1 d. - 2023 m. gruodžio 31 d.
	2024 m. sausio 2 d. – 2024 m. sausio 31 d.

	
	2024 m. vasario 1 d. - 2024 m. birželio 30 d.
	2024 m. liepos 1 d. – 2023 m. liepos 26 d.

	
	2024 m. liepos 29 d. - 2024 m. rugpjūčio 30 d.
	


          
 Visų sporto šakų naujos grupės komplektuojamos iki 2023 m. spalio 1 d.
        20. Vienerių mokslo metų ugdymo ir rengimo proceso trukmė – 44 savaitės. Centre ugdymas vyksta 7 dienas per savaitę.
        21. 2023–2024 m. m. asmenys galės lankyti devynių sporto šakų programas: badmintono, futbolo krepšinio, kulkinio šaudymo, laisvųjų imtynių, lengvosios atletikos, tinklinio (paplūdimio tinklinio), aerobinės gimnastikos ir stalo teniso.
        22. Pagrindinės sportinio ugdymo ir rengimo formos yra šios: treniruotė, varžybos, stovyklos, kontrolinių normatyvų laikymas ir kt.
        23. Treniruotės minimali trukmė - 1 akademinė valanda (45 minutės), maksimali treniruotės trukmė - 4 akademinės valandos (180 minučių). Treneriams vienai kontaktinei akademiniai ugdymo valandai pasirengti skiriama 15 minučių, kurios įskaitomos į trenerio darbo laiką. 
        24. Sportinis ugdymas ir rengimas organizuojamas grupėmis arba individualiai. Ugdymo formą treneris pasirenka atsižvelgdamas į asmens sportinį meistriškumo lygį, sporto šakos specifiką ir t. t.
        25. Trenerių darbo laiką ir vietą nurodo Centro treniruočių tvarkaraštis, kurį tvirtina Centro direktorius.
        26. Į ugdymo proceso laiką įsiskaičiuoja ir dalyvavimas visose įvairaus rango varžybose, sportiniuose renginiuose.
        27. Sportinio ugdymo ir rengimo grupių varžybų dienų skaičius per metus:
        27.1. pradinio rengimo etape individualių sporto šakų ne mažesnis kaip 4 varžybų dienos, sportinių žaidimų šakų asmenims - ne mažesnis kaip 10 varžybų dienų;
        27.2.  meistriškumo ugdymo etape individualių sporto šakų ne mažesnis kaip 10 varžybų dienų, sportinių žaidimų šakų asmenims - ne mažesnis kaip 20 varžybų dienų;
        27.3. meistriškumo tobulinimo etape individualių sporto šakų ne mažesnis kaip 15 varžybų dienų, sportinių žaidimų šakų asmenims - ne mažesnis kaip 30 varžybų dienų;
        27.4.  aukšto meistriškumo etape individualių sporto šakų ne mažesnis kaip 20 varžybų dienų, sportinių žaidimų šakų asmenims - ne mažesnis kaip 40 varžybų dienų.
        28. Sportinio ugdymo ir rengimo grupių stovyklų skaičius:
        28.1. pradinio rengimo etape - ne mažiau kaip trys 8-10 dienų stovyklos per metus;
        28.2. meistriškumo ugdymo etape - ne mažiau kaip keturios 10-12 dienų stovyklos per metus;
        28.3. meistriškumo tobulinimo etape - ne mažiau kaip keturios 10-14 dienų stovyklos per metus;
        28.4. aukšto meistriškumo etape - ne mažiau kaip penkios 14-18 dienų stovyklos per metus.
        29. Ugdytinių veikla fiksuojama Sporto organizacijos valdymo platformoje „stats4sport”.
        30. Mokomasis darbas vyks Centro sporto salėse ir stadione, Raseinių Viktoro Petkaus ir Raseinių Šaltinio progimnazijų, VšĮ Technologijos ir verslo mokyklos, Raseinių r. Betygalos Maironio ir Raseinių r. Girkalnio pagrindinių mokyklų, Raseinių r. Viduklės Simono Stanevičiaus gimnazijos ir Gylių skyriaus, Raseinių r. Šiluvos, Raseinių r. Ariogalos, Raseinių r. Nemakščių Martyno Mažvydo ir Prezidento Jono Žemaičio gimnazijų sporto salėse ir stadionuose.
        31. Centre dirbs 21 treneris: du – III kvalifikacinės kategorijos treneriai, septyni – II kvalifikacinės kategorijos treneriai, vienas – I kvalifikacinės kategorijos treneris ir vienuolika trenerių be kategorijos. 
        32. Centras gali priimti sprendimus dėl ugdymo proceso koregavimo iškilus situacijai, keliančiai pavojų sportuojančiųjų sveikatai ar gyvybei, ar paskelbus ekstremalią situaciją.
        33. Atostogų trukmė kalendorinėmis dienomis (jeigu vasaros metu nevyksta sportinės varžybos arba stovyklos):
	Eil. Nr.
	Ugdymo programos 
pavadinimas
	Atostogų pradžia
	Atostogų pabaiga

	1.
	Krepšinis
	2024-07-03
	2024-08-27

	2.
	Tinklinis (paplūdimio tinklinis)
	2024-07-03
	2024-08-27

	3.
	Lengvoji atletika
	2024-07-03
	2024-08-27

	4.
	Badmintonas
	2024-07-03
	2024-08-27

	5.
	Laisvosios imtynės
	2024-07-03
	2024-08-27

	6.
	Futbolas
	2024-01-02
	2024-01-31

	
	
	2024-07-01
	2024-07-26

	7.
	Kulkinis šaudymas
	2024-07-03
	2024-08-27

	8.
	Aerobinė gimnastika
	2024-07-03
	2024-08-27

	9.
	Stalo tenisas
	2024-07-03
	2024-08-27


       
V SKYRIUS
 SPORTINIO UGDYMO IR RENGIMO GRUPIŲ SUDARYMAS

        34. Sportininkų ugdymo ir rengimo grupės sudaromos vieneriems mokslo metams, vadovaujantis Lietuvos Respublikos švietimo mokslo ir sporto ministro patvirtintomis rekomendacijomis.
        35. Centro sportinio ugdymo ir rengimo grupės sudaromos pagal asmenų amžių, užimtą vietą arba pasiektą rezultatą varžybose, vadovaujantis meistriškumo pakopų rodikliais nurodytais Rekomendacijų 1 priede.
        36. Meistriškumo rodikliai vertinami vadovaujantis sporto (šakų) federacijų ir kitų organizacijų vykdomų varžybų patvirtintų protokolų duomenimis.
        37. Sportinio ugdymo ir rengimo grupių, valandų ir ugdytinių skaičius:  

	

Iš viso:
	Grupių skaičius
	Kontaktinių valandų skaičius
	Asmenų skaičius pagal grupes, 
(dalis sportininkų gali dubliuotis, nes lanko po dvi sporto šakas)

	
	36
	411
	578



        37.1. Badmintono sportinio ugdymo ir rengimo programos planas:
	Mokymo grupės pavadinimas
	Grupių skaičius
	Kontaktinių valandų skaičius
	Asmenų skaičius

	Pradinio rengimo etapo 1-ų mokymo metų grupė
	1
	6
	17

	Meistriškumo ugdymo etapo 1-ų mokymo metų grupė
	1
	12
	15

	Meistriškumo ugdymo etapo 2-ų mokymo metų grupė
	1
	10
	20

	Meistriškumo tobulinimo etapo 2-ų mokymo metų grupė
	1
	18
	13

	Iš viso:
	4
	46
	65



         37.2. Futbolo sportinio ugdymo ir rengimo programos planas:
	Mokymo grupės pavadinimas
	Grupių skaičius
	Kontaktinių valandų skaičius
	Asmenų skaičius

	Pradinio rengimo etapo 1-ų mokymo metų grupė
	1
	8
	16

	Pradinio rengimo etapo 2-ų mokymo metų grupė
	1
	10
	17

	Meistriškumo ugdymo etapo 1-ų mokymo metų grupė 
	2
	24
	31

	Iš viso:
	4
	42
	64



         37.3. Krepšinio sportinio ugdymo ir rengimo programos planas:
	Mokymo grupės pavadinimas
	Grupių skaičius
	Kontaktinių valandų skaičius
	Asmenų skaičius

	Pradinio rengimo etapo 1-ų mokymo metų grupė
	8
	54
	142

	Meistriškumo ugdymo etapo 2-ų mokymo metų grupė
	1
	12
	23

	Meistriškumo tobulinimo etapo 1-ų mokymo metų grupė
	1
	18
	19

	Iš viso:
	10
	84
	184



        37.4. Kulkinio šaudymo sportinio ugdymo ir rengimo programos planas:
	Mokymo grupės pavadinimas
	Grupių skaičius
	Kontaktinių valandų skaičius
	Asmenų skaičius

	Meistriškumo tobulinimo etapo 3-ų mokymo metų grupė 
	1
	16
	14

	Iš viso:
	1
	16
	14



        37.5. Laisvųjų imtynių sportinio ugdymo ir rengimo programos planas:
	Mokymo grupės pavadinimas
	Grupių skaičius
	Kontaktinių valandų skaičius
	Asmenų skaičius

	Pradinio rengimo etapo 2-ų mokymo metų grupė
	1
	9
	15

	Meistriškumo tobulinimo etapo 1-ų mokymo metų grupė 
	1
	20
	15 

	Meistriškumo tobulinimo etapo 3-ų mokymo metų grupė 
	1
	12 
	14

	Aukšto meistriškumo mokymo grupė
	1
	30
	  6 

	Iš viso:
	4
	71
	50



        37.6. Lengvosios atletikos sportinio ugdymo ir rengimo programos planas:
	Mokymo grupės pavadinimas
	Grupių skaičius
	Kontaktinių valandų skaičius
	Asmenų skaičius

	Meistriškumo ugdymo etapo 3-ų mokymo metų grupė
	2
	18
	31

	Meistriškumo ugdymo etapo 4-ų mokymo metų grupė
	1
	12
	17

	Meistriškumo tobulinimo etapo 2-ų mokymo metų grupė
	1
	12
	20

	Meistriškumo tobulinimo etapo 3-ų mokymo metų grupė
	1
	18
	12

	Aukšto meistriškumo mokymo grupė
	2
	40
	24

	Iš viso:
	7
	100
	104



        37.7. Tinklinio (paplūdimio tinklinio) sportinio ugdymo ir rengimo programos planas:
	Mokymo grupės pavadinimas
	Grupių skaičius
	Kontaktinių valandų skaičius
	Asmenų skaičius

	Pradinio rengimo etapo 1-ų mokymo metų grupė
	1
	8
	13

	Pradinio rengimo etapo 1-ų mokymo metų grupė (papl.)
	1
	8
	12

	Meistriškumo ugdymo etapo 1-ų mokymo metų grupė
	1
	10
	22

	Meistriškumo ugdymo etapo 3-ų mokymo metų grupė
	1
	14
	20

	Iš viso:
	4
	40
	67


         
         37.8. Aerobinės gimnastikos sportinio ugdymo ir rengimo programos planas:
	Mokymo grupės pavadinimas
	Grupių skaičius
	Kontaktinių valandų skaičius
	Asmenų skaičius

	Pradinio rengimo etapo 1-ų mokymo metų grupė
	1
	6
	15

	Iš viso:
	1
	6
	15



          37.9. Stalo teniso sportinio ugdymo ir rengimo programos planas:
	Mokymo grupės pavadinimas
	Grupių skaičius
	Kontaktinių valandų skaičius
	Asmenų skaičius

	Pradinio rengimo etapo 1-ų mokymo metų grupė
	1
	6
	15

	Iš viso:
	1
	6
	15



VI SKYRIUS
 SPORTININKŲ PAŽANGOS IR PASIEKIMŲ VERTINIMAS

        38. Pagal sportinio ugdymo ir rengimo programas ugdomų asmenų pasiekimų vertinimas atliekamas vadovaujantis Rekomendacijų 1 priede nustatytais meistriškumo pakopų rodikliais.
        39. Centro sportininkų pasiekimai vertinami mokslo metų pradžioje, mokslo metų pabaigoje, sudarant sportinio ugdymo ir rengimo grupes naujiems mokslo metams ir, esant poreikiui, bet kuriuo metu mokslo metais. Meistriškumo rodikliai vertinami vadovaujantis sporto (šakų) federacijų ir kitų organizacijų varžybų protokolais. Centro sportininkų pažangai ir pasiekimams vertinti naudojami ir testai.
        40. Meistriškumo rodikliai, pasiekti olimpinėse žaidynėse, pasaulio ir Europos čempionatuose, galioja 5 metus nuo pasiekimo dienos; tarptautinėse suaugusiųjų, jaunimo ir jaunių amžiaus grupių varžybose, Lietuvos Respublikos suaugusiųjų, jaunimo ir jaunių amžiaus grupių čempionatų varžybose 3 metus nuo pasiekimo dienos, kitose varžybose – 2 metus nuo pasiekimo dienos.
  41. Asmenys, baigę mokymo programą, gauna neformaliojo vaikų švietimo pažymėjimus. 

________________________________

SUDERINTA
Raseinių rajono savivaldybės 

